Σελίν Γκομπερβίλ

Η Σελίν Γκομπερβίλ (γεννημένη στις 19 Σεπτεμβρίου 1986) είναι Γαλλίδα αθλήτρια της σκοποβολής.

Στο Γαλλικό πρωτάθλημα σκοποβολής υπήρξε πρωταθλήτρια στα 10 μέτρα αεροβόλο πιστόλι το 2009, 2010, 2011, 2012 και το 2013. Το 2013 έλαβε μέρος στους Μεσογειακούς αγώνες της Μερσίνης όπου κατέκτησε το χρυσό μετάλλιο στα 10 μέτρα αεροβόλο πιστόλι.

Με την εθνική ομάδα σκοποβολής της Γαλλίας συμμετείχε στους Ολυμπιακούς αγώνες του Λονδίνου το 2012 και στους Ολυμπιακούς αγώνες του Ρίο ντε Τζανέιρο το 2016. Στο Λονδίνο κατέκτησε το αργυρό μετάλλιο στα 10 μέτρα αεροβόλο πιστόλι και την 21η θέση στα 25 μέτρα πιστόλι. Στο Ρίο ντε Τζανέιρο κατέλαβε την 10η θέση στα 10 μέτρα αεροβόλο πιστόλι.

Το 2015 στους Ευρωπαϊκούς αγώνες του Μπακού κατετάγει 13η στα 10 μέτρα αεροβόλο πιστόλι, 9η στα 25 μέτρα πιστόλι και 16η στα 10 μέτρα αεροβόλο πιστόλι μικτό. Στους Ευρωπαϊκούς αγώνες του Μινσκ το 2019 κατέλαβε την 8η θέση στα 25 μέτρα πιστόλι και την 9η στα 10 μέτρα αεροβόλο πιστόλι και στα 10 μέτρα αεροβόλο πιστόλι ομαδικό μικτό.

Στο Ευρωπαϊκό πρωτάθλημα σκοποβολής 10 μέτρων κέρδισε το χρυσό μετάλλιο στα 10 μέτρα αεροβόλο πιστόλι στη Μπρέσια το 2011, στο Όντενσε το 2013 και στο Γκιέρ το 1018. Επίσης στη Μπρέσια το 2011 κέρδισε το χάλκινο μετάλλιο στα 10 μέτρα αεροβόλο πιστόλι ομαδικό.

Στο Ευρωπαϊκό πρωτάθλημα σκοποβολής του Όσιγιεκ το 2021 κατέκτησε το χάλκινο μετάλλιο στα 10 μέτρα αεροβόλο πιστόλι. Το 2021 θα εκπροσωπήσει τη Γαλλία στους Ολυμπιακούς αγώνες του Τόκιο. 

Είναι αθλήτρια του συλλόγου ΑΣ Τιρ Κρέιγ. Το 2013 χρίστηκε Ιππότης του Εθνικού Τάγματος της Αξίας.

Παραπομπές 

Γαλλίδες αθλήτριες της σκοποβολής
Γάλλοι αθλητές της σκοποβολής στους Θερινούς Ολυμπιακούς Αγώνες
Αθλητές της σκοποβολής στους Θερινούς Ολυμπιακούς Αγώνες 2012
Αθλητές της σκοποβολής στους Θερινούς Ολυμπιακούς Αγώνες 2016
Αθλητές της σκοποβολής στους Ευρωπαϊκούς Αγώνες 2015
Αθλητές της σκοποβολής στους Ευρωπαϊκούς Αγώνες 2019
Αθλητές στους Μεσογειακούς Αγώνες 2013
Κάτοχοι μεταλλίων του Ευρωπαϊκού Πρωταθλήματος Σκοποβολής 10 μέτρων
Κάτοχοι μεταλλίων του Ευρωπαϊκού Πρωταθλήματος Σκοποβολής